รมว.ยุติธรรม เปิดประชุมวิชาการระดับชาติพัฒนากระบวนการยุติธรรม ลดความเหลื่อมล้ำนำความยุติธรรมสู่ประชาชน
พล.อ.อ.ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดการประชุมทางวิชาการระดับชาติว่าด้วยงานยุติธรรม ครั้งที่ 16 หัวข้อ พัฒนากระบวนการยุติธรรม ลดความเหลื่อมล้ำนำความยุติธรรมสู่ประชาชน เพื่อนำเสนอผลงาน การศึกษาวิจัยและองค์ความรู้ต่างๆ ที่มีเป้าหมายหลักในการลดความเหลื่อมล้ำในสังคมและแลกเปลี่ยนความรู้ระหว่างภาครัฐ สถาบันการศึกษา ภาคประชาชนให้เกิดการพัฒนาประสิทธิภาพการอำนวยความยุติธรรมตามภารกิจหน้าที่ ให้ประชาชนได้รับบริการที่เสมอภาค สร้างความสุขให้ประชาชนและสร้างความเชื่อมั่นให้ประเทศไทยในเวทีโลก โดยน้อมนำศาสตร์พระราชาและหลักปรัชญาเศรษฐกิจพอเพียง นำไปสู่การสร้างความยุติธรรมอย่างยั่งยืนและการพัฒนากระบวนการยุติธรรมในยุคเศรษฐกิจดิจิทัลที่เน้นความสำคัญของการใช้ประโยชน์จากฐานข้อมูลขนาดใหญ่ ( Big Data) และระบบเทคโนโลยีสารสนเทศและการสื่อสาร





ทั้งนี้ในการประชุม พล.อ.อ.ประจิน ยังได้กล่าวปาฐกถาพิเศษหัวข้อพัฒนากระบวนการยุติธรรม ลดความเหลื่อมล้ำ นำความยุติธรรมสู่ประชาชน มีการบรรยายหัวข้อศาสตร์พระราชากับการพัฒนากระบวนการยุติธรรมที่ยั่งยืน การเสวนาหัวข้อกระบวยการยุติธรรมเพื่อคนยากไร้ คุ้มครองสิทธิ สร้างโอกาส ลดความเหลื่อมล้ำ สร้างความเท่าเทียม และกระบวนการยุติธรรมในยุคดิจิทัล